CELEX: 62015TB0108
Language: el
Date: 2019-06-27 00:00:00
Title: Υπόθεση T-108/15: Διάταξη του Γενικού Δικαστηρίου της 27ης Ιουνίου 2019 — Bundesverband Glasindustrie κ.λπ. κατά Επιτροπής (Κρατικές ενισχύσεις — Ενισχύσεις που χορηγήθηκαν βάσει διατάξεων του τροποποιημένου γερμανικού νόμου περί ανανεώσιμων πηγών ενέργειας — Ακύρωση της προσβαλλομένης πράξεως από το Δικαστήριο — Εξαφάνιση του αντικειμένου της διαφοράς — Κατάργηση της δίκης)

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/31
            
         
      Διάταξη του Γενικού Δικαστηρίου της 27ης Ιουνίου 2019 — Bundesverband Glasindustrie κ.λπ. κατά Επιτροπής
      (Υπόθεση T-108/15) (1)
      
      (Κρατικές ενισχύσεις - Ενισχύσεις που χορηγήθηκαν βάσει διατάξεων του τροποποιημένου γερμανικού νόμου περί ανανεώσιμων πηγών ενέργειας - Ακύρωση της προσβαλλομένης πράξεως από το Δικαστήριο - Εξαφάνιση του αντικειμένου της διαφοράς - Κατάργηση της δίκης)
      (2019/C 295/39)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσες: Bundesverband Glasindustrie (Ντίσελντορφ, Γερμανία) και 11 λοιπές προσφεύγουσες των οποίων τα ονόματα περιλαμβάνονται σε παράρτημα της διατάξεως (εκπρόσωποι: U. Soltész και C. von Köckritz, δικηγόροι)
      
         Καθής: Ευρωπαϊκή Επιτροπή (εκπρόσωποι: αρχικώς T. Maxian Rusche και R. Sauer, στη συνέχεια T. Maxian Rusche και K. Herrmann, επικουρούμενοι από τον H. Wollmann, δικηγόρο)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αντικείμενο την ακύρωση της αποφάσεως (ΕΕ) 2015/1585 της Επιτροπής, της 25ης Νοεμβρίου 2014, σχετικά με το καθεστώς ενισχύσεων SA.33995 (2013/C) (πρώην 2013/NN) [που χορήγησε η Γερμανία για τη στήριξη της ηλεκτροπαραγωγής από ανανεώσιμες πηγές και για τους μεγαλύτερους καταναλωτές ενέργειας] (ΕΕ 2015, L 250, σ. 122).
      
         Διατακτικό
      
      
         Το Γενικό Δικαστήριο διατάσσει:
      
      
                  1)
               
               
                  
                     Παρέλκει πλέον η έκδοση αποφάσεως επί της παρούσας προσφυγής.
                  
               
            
                  2)
               
               
                  
                     Παρέλκει η απόφανση επί των αιτήσεων παρεμβάσεως της ArcelorMittal Hochfeld GmbH, διαδόχου των δικαιωμάτων της ArcelorMittal Ruhrort GmbH, και της P-D Glasseiden GmbH Oschatz.
                  
               
            
                  3)
               
               
                  
                     Η Ευρωπαϊκή Επιτροπή φέρει τα δικαστικά έξοδά της και τα έξοδα της Bundesverband Glasindustrie, καθώς και τα έξοδα των λοιπών προσφευγουσών των οποίων τα ονόματα περιλαμβάνονται σε παράρτημα.
                  
               
            
                  4)
               
               
                  
                     Η ArcelorMittal Hochfeld, διάδοχος των δικαιωμάτων της ArcelorMittal Ruhrort, και η P-D Glasseiden Oschatz φέρουν τα σχετικά με τις αιτήσεις παρεμβάσεως δικαστικά έξοδά τους.
                  
               
            
         (1)  EE C 138 της 27.4.2015.